b'\n_START_ARTICLE_\nKrplje ljubezni\n_START_SECTION_\nVsebina\n_START_PARAGRAPH_\nGlavna oseba je Friderik Baraga, rojen leta 1797 na gradu Mala vas pri Dobrni\xc4\x8du na Dolenjskem. Kot otrok \xc5\xbeivi na gradu s svojimi star\xc5\xa1i in dvema sestrama. Po \xc5\xa1tudiju prava na Dunaju pa se odlo\xc4\x8di, da je pravi poklic zanj slu\xc5\xbeenje Bogu, zato se odpove vsem materialnim dobrinam in gre kot siromak z dovoljenjem \xc5\xa1kofa v misijone. Skozi \xc5\xa1marnice, kratke pripovedi, ki trajajo 31 dni, spoznavamo \xc5\xbeivljenje in delo slovenskega duhovnika, ki je vse daroval za spreobrnjenje Indijancev v Ameriki.\n_START_SECTION_\nLiki\n_START_PARAGRAPH_\nGlavna oseba je Friderik Baraga, zelo skromna oseba, ki zase no\xc4\x8de ni\xc4\x8desar, saj \xc5\xbeeli vse darovati za indijanske misijone._NEWLINE_Stranske knji\xc5\xbeevne osebe so \xc4\x8dlani njegove dru\xc5\xbeine: mati in sestri, duhovniki, \xc5\xa1kof Fenwick, Indijanci, poglavarji in protestantje. Najve\xc4\x8dji vpliv na dogajanje imajo Indijanci, saj mu oni s svojim \xc5\xbeivljenjem dajejo spodbudo, da dela prav in mora s tem nadaljevati.\n_START_SECTION_\nAnaliza zgodbe\n_START_PARAGRAPH_\nZgodba je resni\xc4\x8dna, dogaja se v 19. stoletju, kraj dogajanja je prete\xc5\xbeno v Ameriki na podro\xc4\x8djih, kjer \xc5\xbeivijo Indijanci._NEWLINE_Zgodba ima socialno tematiko._NEWLINE_Sestavljena je iz treh delov: v prvem spremljamo Baragovo \xc5\xbeivljenje od otro\xc5\xa1tva do odlo\xc4\x8ditve za duhovni\xc5\xa1ki poklic, v drugem njegovo prizadevanje za spreobrnjenje Indijancev in iskanje novih misijonarjev, v tretjem delu pa, kako kot \xc5\xa1kof spremlja svoje varovance - duhovnike, ki so pri\xc5\xa1li iz Evrope, in kako umre.'